CELEX: 62018TN0162
Language: sk
Date: 2018-03-07 00:00:00
Title: Vec T-162/18: Žaloba podaná 7. marca 2018 – Beko/EUIPO – Acer (ALTUS)

30.4.2018   
            
            
               SK
            
            
               Úradný vestník Európskej únie
            
            
               C 152/58
            
         Žaloba podaná 7. marca 2018 – Beko/EUIPO – Acer (ALTUS)
   (Vec T-162/18)
   (2018/C 152/68)
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Beko plc (Watford, Spojené Kráľovstvo) (v zastúpení: G. Tritton, barrister)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Acer, Inc. (Taipei City, Taiwan)
   
      Údaje týkajúce sa konania pred EUIPO
   
   
      Prihlasovateľka spornej ochrannej známky: žalobkyňa.
   
      Sporná ochranná známka: obrazová ochranná známka Európskej únie „ALTUS“ – prihláška č. 6 490 809.
   
      Konanie pred EUIPO: námietkové konanie.
   
      Napadnuté rozhodnutie: rozhodnutie piateho odvolacieho senátu EUIPO z 13. decembra 2017 vo veci R 1991/2016-5.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil napadnuté rozhodnutie a vrátil vec EUIPO na opätovné posúdenie návrhu na prerušenie konania,
            
         
               —
            
            
               rozhodol o prerušení konania,
            
         
               —
            
            
               uložil EUIPO povinnosť nahradiť trovy konania.
            
         
      Uvádzaný žalobný dôvod
   
   Žalobkyňa uvádza, že EUIPO sa dopustil nesprávneho právneho posúdenia, keď nevyhovel žiadosti o prerušenie konania o námietkach až do rozhodnutia v spore v pred slovenskými orgánmi. Konkrétne tvrdí, že odôvodnenie piateho odvolacieho senátu bolo zjavne nesprávne a/alebo neodôvodnené, a/alebo sa netýkalo „veci ako celku“ a teda sa v ňom nemohli riadne zvážiť rôzne dotknuté záujmy a/alebo viedlo k zneužitiu právomoci.